stanford-oval/wikipedia huggingface dataset:
Hiskia
Hiskian elämä ja vaiheet Raamatun mukaan > Juudan valtakunta Hiskian valtaantulon aikaan

Hiskian noustessa valtaistuimelle Juudan valtakunta oli Jumalan epäsuosiossa, koska Hiskian isä Ahas oli tehnyt monia inhottavuuksia ja sallinut väärien jumalien palvonnan rehottaa Juudassa. Jumala oli siksi antanut maan kärsiä sen vihollisten, eritoten Assyrian käsissä. Ahas oli tyhjentänyt temppelin ja palatsin hankkiakseen lahjuksen Assyrian kuninkaalle. Hän oli hakannut kappaleiksi temppelin välineet, sulkenut sen ovet ja tehnyt itselleen alttareita Jerusalemin joka kolkkaan uhratakseen epäjumalille. Tekemällä liiton Assyrian kuninkaan kanssa Ahas oli hallituskaudellaan saanut valtakuntansa hänen suojelukseensa. Mutta pian valtaan päästyään Hiskia ryhtyi kapinoimaan Assyrian kuningasta vastaan.
Hiskian noustessa Juudan valtaistuimelle Israelin pohjoisen kymmenen heimon valtakunnan asiat olivat vieläkin huonommalla tolalla. Israelin törkeiden syntien vuoksi Jumala oli antanut sen joutua suuriin vaikeuksiin Assyrian verovelvollisena, ja vähän ajan kuluttua Assyria valloitti Israelin ja vei kansan vankeuteen.
Hiskian elämä ja vaiheet Raamatun mukaan > Hänen intonsa Jumalan palvonnan puolesta

Hiskia nousi valtaistuimelle 25-vuotiaana. Ensi töikseen hän avasi uudelleen temppelin ja korjasi sen. Sitten hän kutsui koolle papit ja leeviläiset ja sanoi heille: ” Nyt tahdon tehdä liiton Herran, Israelin Jumalan, kanssa, jotta hän kääntäisi ankaran vihansa pois meidän yltämme.” Oli kyse uskollisuusliitosta; lakiliitto, joka oli yhä voimassa mutta jota laiminlyötiin, ikään kuin uudistettiin Juudassa. Hän ryhtyi järjestämään leeviläisiä palvelustehtäviinsä ja saattoi taas voimaan soitto- ja ylistyslaulujärjestelyt. Sitten koko Israelin puolesta piti toimittaa erityinen sovitus. Ensin ruhtinaat toivat teurasuhreja, syntiuhreja valtakunnan, pyhäkön ja kansan puolesta, minkä jälkeen kansa toi tuhansia polttouhreja. 
Juoksijoiden viemien kirjeiden välityksellä hän kutsui koolle sekä Juudan että Israelin, koko maan Beersebasta Daniin asti. Monet pilkkasivat juoksijoita, mutta jotkut, etenkin Asserista, Manassesta ja Sebulonista, tulivat ja joitakuita oli läsnä myös Efraimista ja Isaskarista. Tämän lisäksi paikalla oli monia ei-israelilaisia palvomassa Israelin Jumalaa. Tosi palvontaa kannattavien pohjoisen valtakunnan edustajien oli todennäköisesti vaikea osallistua juhlaan. Sanansaattajien tavoin hekin saivat osakseen vastustusta ja pilkkaa, koska kymmenen heimon valtakunta oli rappiotilassa, se oli vajonnut väärään palvontaan ja Assyrian uhka leijui sen yllä.
Pesahin jälkeen vietettiin seitsenpäiväinen happamattomien leipien juhla, joka oli niin iloinen tilaisuus, että koko seurakunta päätti viettää sitä vielä toiset seitsemän päivää. Jumalan siunauksen ansiosta noina vaarallisina aikoinakin Jerusalemissa vallitsi suuri ilo, sillä Israelin kuninkaan Salomon, Daavidin pojan, päivistä lähtien ei ollut tällaista ollut Jerusalemissa.
Hiskian elämä ja vaiheet Raamatun mukaan > Assyrian painostus voimistuu

Noina aikoina, jolloin Assyria pyyhkäisi tieltään kaiken, Hiskia luotti Israelin Jumalaan. Hän kapinoi Assyrian kuningasta vastaan ja löi filistealaiskaupungit, jotka olivat ilmeisesti liittoutuneet Assyrian kanssa. Hiskian neljäntenä vuonna  Assyrian kuningas Salmanassar alkoi piirittää Samariaa. Hiskian kuudentena vuonna Samaria valloitettiin. Kymmenen heimon valtakunnan asukkaat karkotettiin, ja assyrialaiset siirsivät tilalle uusia asukkaita ottaakseen maan haltuunsa. Juudan valtakunta jäi siis vihamielisten vihollisten ympäröimäksi pieneksi saarekkeeksi.
Sargon II:n poika Sanherib halusi liittää Jerusalemin valloituksen sotasaavutustensa joukkoon, etenkin kun Hiskia oli sanoutunut irti liitosta, jonka hänen isänsä, kuningas Ahas, oli tehnyt Assyrian kanssa. Hiskian 14. hallitusvuonna Sanherib nousi kaikkia Juudan linnoitettuja kaupunkeja vastaan ja ryhtyi valtaamaan niitä. Uhanalaisen Jerusalemin kaupungin säästämiseksi Hiskia tarjoutui maksamaan Sanheribille lahjuksen, mutta Sanherib vaati suunnatonta summaa: 300:aa hopeatalenttia (nykyrahassa noin 1 982 000 dollaria) ja 30:tä kultatalenttia (n. 11 560 000 dollaria). Pystyäkseen maksamaan tämän summan Hiskian oli pakko antaa kaikki hopea, joka löytyi temppelistä ja kuninkaan aarteistosta, ja lisäksi ne jalometallit, joilla Hiskia oli antanut päällystää temppelin ovet ja ovenpielet. Tämä riitti Assyrian kuninkaalle, vain joksikin aikaa.
Hiskian elämä ja vaiheet Raamatun mukaan > Rakentaminen ja insinööritaidon näytteet

Sanheribin hyökkäyksen uhatessa Hiskia osoitti sotataitonsa. Hän tukki kaikki Jerusalemin kaupungin ulkopuolella olevat vesilähteet, niin että piiritystilanteessa assyrialaisten vesivarastot hupenisivat. Hän vahvisti kaupungin linnoituksia ja valmisti runsaasti heittoaseita ja kilpiä. Mutta hän ei luottanut tähän sotakalustoon, sillä kootessaan yhteen sotapäälliköt ja kansan, hän rohkaisi heitä sanoen: ” Olkaa lujia ja rohkeita! Älkää pelästykö Assyrian kuningasta ja hänen suurta joukkoaan, sillä meillä on puolellamme suurempi voima kuin hänellä. Hänen voimansa on ihmisvoimaa, mutta meidän kanssamme on Herra, Jumalamme, joka auttaa meitä ja sotii puolestamme."
Hiskian vesijohto oli huomattavia muinaisaikojen insinööritaidon näytteitä. Se kulki Daavidin kaupungin pohjoisosan itäpuolella sijainneelta Gihonin lähteeltä suhteellisen epätasaista reittiä noin 533 m Siloaminlammikkoon, joka sijaitsi Tyropoioninlaaksossa Daavidin kaupungin alapuolella mutta kuitenkin kaupungin eteläosaan rakennetun uuden muurin sisäpuolella. Arkeologit löysivät kapean, keskimäärin 1,8 m korkean tunnelin seinältä muinaisheprealaisin kirjaimin laaditun piirtokirjoituksen. Siinä sanotaan mm.: ”Puhkaisu tapahtui näin: Kun [miehet] vielä [työskentelivät] hakuin edeten toisiaan kohti, ja kun jäljellä oli vielä kolme kyynärää, [kuului läpi] kun miehet huhuilivat toisilleen, sillä kalliossa oli (ylimääräistä hakattavaa) oikealla [ja vasemmalla.] Kun tunneli puhkaistiin, louhijat hakkasivat toisiaan kohti, hakku hakkua vastaan. Niin vesi saatiin virtaamaan säiliöaltaaseen 1200 kyynärän matka, ja kallion korkeus louhijoiden pään yläpuolella oli sata kyynärää.” Tunneli hakattiin siis kallion läpi molemmista päistä yhtaikaa, niin että louhijat kohtasivat toisensa keskellä. Tämä oli todellinen insinööritaidon mestarinäyte, sillä korkeusero tunnelin molempien päiden välillä on vain 32 senttimetriä, vaikka tunneli on 533 metriä pitkä.
Hiskian elämä ja vaiheet Raamatun mukaan > Assyrian tappio Jerusalemissa

Sanherib päätti hyökätä Jerusalemiin. Kun Sanherib armeijoineen piiritti vahvasti linnoitettua Lakisin kaupunkia, hän lähetti osan armeijastaan ja sotapäälliköistä koostuvan lähetystön vaatimaan, että Jerusalem antautuisi. Ryhmää edusti rabsake (ei miehen erisnimi vaan sotilaallinen arvonimi), joka puhui sujuvasti hepreaa. Hän pilkkasi äänekkäästi Hiskiaa ja Jumalaa ja kehuskeli, ettei Israelin Jumala voisi vapauttaa Jerusalemia sen enempää kuin muiden kansakuntien jumalatkaan olivat pystyneet pelastamaan palvojiensa maita joutumasta Assyrian kuninkaan käsiin.
Hiskia oli ahdistunut, mutta hän luotti jatkuvasti Jumalaan, kääntyi hänen puoleensa temppelissä ja lähetti myös muutamia kansan päämiehiä profeetta Jesajan luo. Israelin Jumala vastasi Jesajan kautta, että Sanherib kuulisi sanoman ja palaisi omaan maahansa, missä hänet lopulta surmattaisiin. Tällä välin Sanherib oli vetäytynyt Lakisista Libnaan, missä hän kuuli, että Etiopian kuningas Tirhaka oli tullut taistelemaan häntä vastaan. Sanherib lähetti silti sanansaattajien mukana Hiskialle kirjeitä, joissa hän jatkoi uhkailuaan ja Israelin Jumalan pilkkaamista. Saatuaan nuo loukkaavat kirjeet Hiskia levitti ne Jumalansa eteen, joka vastasi taas Jesajan kautta, pilkkasi vuorostaan Sanheribia ja vakuutti, etteivät assyrialaiset tulisi Jerusalemiin. Jumala sanoi: ”Minä olen puolustava tätä kaupunkia pelastaakseni sen itseni tähden ja palvelijani Daavidin tähden.”
Yöllä Jumala lähetti enkelinsä, joka tuhosi 185 000 Sanheribin joukkojen valiomiestä, jokaisen sotilaan, johtajan ja päällikön Assyrian kuninkaan leiristä, niin että Sanherib palasi häpeä kasvoillaan omaan maahansa. Näin Sanheribista ei ollut enää mitään vaaraa Jerusalemille. Myöhemmin tapahtui, kun hän oli kumartuneena jumalansa Nisrokin huoneessa, että hänen omat poikansa löivät hänet miekalla.
On löydetty tekstejä, joissa kuvaillaan Sanheribin voittoa etiopialaisjoukoista. Niissä sanotaan: ”Mitä tulee Hiskiaan, siihen juutalaiseen, hän ei alistunut minun ikeeseeni, minä piiritin 46 hänen vahvaa kaupunkiaan, – – ja valloitin (ne) – –. Hänet itsensä minä suljin häkkilinnun tavoin Jerusalemiin, hänen kuninkaalliseen kaupunkiinsa.” Hän ei väitä valloittaneensa Jerusalemia. Tämä tukee Raamatun kertomusta, jonka mukaan Hiskia kapinoi Assyriaa vastaan eikä Sanherib onnistunut valtaamaan Jerusalemia.
Hiskian elämä ja vaiheet Raamatun mukaan > Hiskian eliniän pidentäminen ihmeen avulla

Niihin aikoihin, kun Sanherib uhkaili Jerusalemia, Hiskialle nousi pahanlaatuinen paise. Profeetta Jesaja neuvoi häntä järjestämään asiansa ja valmistautumaan kuolemaan. Hiskialla ei ollut vielä tuolloin poikaa, ja siksi näyttikin siltä, että Daavidin kuninkaallinen sukuhaara oli vaarassa katketa. Hiskia rukoili hartaasti Jumalaa vuodattaen kyyneliä, jolloin Israelin Jumala lähetti Jesajan takaisin Hiskian luo ilmoittamaan tälle, että hänen elinaikaansa jatkettaisiin vielä 15 vuodella. Kolmantena vuonna tämän jälkeen Hiskia sai pojan, jolle annettiin nimi Manasse ja josta tuli myöhemmin hänen valtaistuimensa perijä.
Muinaisseemiläinen Kaldean kansa oli yhteydessä Jerusalemissa vaikuttavaan Hiskiaan saadakseen tukea assyrialaisia vastaan.
Hiskian elämä ja vaiheet Raamatun mukaan > Kirjalliset ansiot Hiskian rooli Sananlaskujen kirjan tekstien kokoamisessa

Hiskia tunnetaan myös siitä, että hän oli kiinnostunut joidenkin Salomon sananlaskujen kokoamisesta, kuten todetaan nykyisin Sananlaskujen lukuina 25–29 tunnetun osan alkusanoissa: ”Nämäkin ovat Salomon sananlaskuja, jotka Juudan kuninkaan Hiskian miehet jäljensivät”.
Holger Apfel

Holger Apfel 2013
Holger Apfel (s. 29. joulukuuta 1970 Hildesheim) on saksalainen poliitikko, joka nousi marraskuussa 2011 kansallisdemokraattisen puolueen johtoon. Hän on kuulunut puolueeseen vuodesta 1988. Hän pääsi vuonna 2004 Saksin maapäiville, jossa hän toimii kansallisdemokraattien parlamenttiryhmän puhemiehenä. Apfel toimi vuosina 2000–2009 Deutsche Stimme -lehden päätoimittajana. Hän on ollut naimisissa, ja hänellä on kolme lasta. Vuonna 2012 hän ja hänen puolisonsa Jasmin Apfel erosivat, ja vaimo jätti samalla kansallisdemokraattipuolueen.
Vuonna 2005 Apfel ja 11 muuta kansallisdemokraattiedustajaa boikotoivat Saksin maapäivillä hiljaista hetkeä kansallissosialismin uhrien muistolle. Kyseessä oli Auschwitzin vapauttamisen 60-vuotistilaisuus.
Simon Emil Ammitzbøll-Bille

| Simon Emil Ammitzbøll-Bille |
| --- | --- |
 Ammitzbøll-Bille vuonna 2014.
Tanskan talous- ja sisäministeri
 Lars Løkke Rasmussenin III hallitus 28. marraskuuta 2016 – 27. kesäkuuta 2019  
Edeltäjä:  Margrethe Vestager
Seuraaja:  Astrid Krag (sisäministeri)
Kansankäräjäedustaja
 2005–  
Henkilötiedot
Syntynyt: 20. lokakuuta 1977 (ikä 46) Hillerød, Tanska
Tiedot
Puolue:  sitoutumaton (2020–)
Muut puolueet:  Fremad (2019–2020) Liberaali allianssi (2009–2019) Porvarillinen keskusta (2009) Radikaali Venstre (vuoteen 2008)
Simon Emil Ammitzbøll-Bille (vuoteen 2017 Simon Emil Ammitzbøll; s. 20. lokakuuta 1977 Hillerød) on tanskalainen tällä hetkellä sitoutumaton poliitikko. Hän kuului vuosina 2009–2019 liberaaliin allianssiin, mitä ennen hän oli ehtinyt olla radikaalin venstren sekä itse perustamansa porvarillisen keskustan jäsen. Erottuaan liberaalista allianssista hän perusti Christina Egelundin kanssa Fremad-puolueen, joka lakkautettiin seuraavana vuonna.
Ammitzbøll-Bille on istunut kansankäräjillä vuodesta 2005 ja hän toimi Tanskan talous- ja sisäministerinä vuosina 2016–2019.
Aiheesta muualla

Simon Emil Ammitzbøll-Bille Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Simon Emil Ammitzbøll-Bille Wikimedia Commonsissa
Holger Albrechtsen

| Holger Albrechtsen> Henkilötiedot |
| --- | --- |
Syntynyt: 23. kesäkuuta 1906 Norja
Kuollut: 14. elokuuta 1992 (86 vuotta)
Yleisurheilija
Laji:  aitajuoksu
Seura:  IK Tjavle
Ennätykset:  110 metrin aitajuoksu: 14.7, 400 metrin aitajuoksu: 54.0
| Mitalit> Maa:   Norja.Miesten yleisurheilu.EM-kilpailut  | Mitalit> Maa:   Norja.Miesten yleisurheilu.EM-kilpailut  | Mitalit> Maa:   Norja.Miesten yleisurheilu.EM-kilpailut  | Maa:   Norja> Miesten yleisurheilu. |
| --- | --- | --- | --- |
|  Pronssia | Torino 1934 | 110 m aidat |  |
Holger Albrechtsen (23. kesäkuuta 1906 – 14. elokuuta 1992) oli norjalainen aitajuoksija. Hänen parhaana saavutuksenaan oli EM-pronssi 110 metrin aitajuoksussa vuoden 1934 kisoista Torinosta. Samoissa kisoissa hän sijoittui 400 metrin aitajuoksussa neljänneksi. Pika-aitojen Norjan mestaruuden Albrechtsen voitti kolme kertaa vuosina 1934, 1936 ja 1938, minkä lisäksi hän saavutti mestaruuden 400 metrin aidoissa kahdesti vuosina 1934 ja 1935.
Albrechtsen edusti koko uransa ajan IK Tjavleä.
Urheilu-uransa jälkeen Albrechtsen toimi Norjan yleisurheiluliiton hallituksen jäsenenä vuosina 1945–1950 sekä varajäsenenä vuosina 1954–1955.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Holger Albrechtsen
Span 6 tunnin ajo 2015

|  Span 6 tunnin ajo 2015 |
| --- | --- |
 2 osakilpailu 8 osakilpailusta kaudella FIA World Endurance Championship -kausi 2015. 

Päivämäärä:  2. toukokuuta 2015
Sijainti:  Circuit de Spa-Francorchamps
Kilpailun kesto:  6 tuntia
Span 6 tunnin ajo 2015 oli FIA World Endurance Championship -kauden 2015 toinen osakilpailu, joka ajettiin 2. toukokuuta Circuit de Spa-Francorchamps'n radalla Belgiassa.
Kilpailun voitti Audilla ajaneet André Lotterer, Marcel Fässler ja Benoît Tréluyer.
Hämeenkyrön jäähalli

| Hämeenkyrön jäähalli |
| --- | --- |
Osoite:  Eljaalantie 1, 39200 Kyröskoski
Omistaja:  Hämeenkyrön Jäähalli Oy
Julkisivumateriaali:  tiili, puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hämeenkyrön jäähalli on Hämeenkyrön kunnassa, Kyröskosken taajamassa sijaitseva jäähalli. Sen pihassa on järjestetty Hämyvestarit-festivaalit jo vuodesta 2007 lähtien.
Holger Badstuber

| 0 | 1 | 2 |
| --- | --- | --- |

Henkilötiedot
Koko nimi: Holger Badstuber
Syntymäaika: 13. maaliskuuta 1989 (ikä 35) 
Syntymäpaikka:  Memmingen, Baijeri, Saksa
Pelipaikka: puolustaja
Pituus: 189 cm 
Junioriseurat
1994–2000 2000–2002 2002–2007:  TSV Rot an der Rot  Stuttgart  Bayern München
Seurat
| Vuodet | Seura | O (M) |
| 2007–2009 2009–2017 2017 2017–2020 2020–2021 2021 |  Bayern München II  Bayern München →  Schalke 04  VfB Stuttgart  VfB Stuttgart II  FC Luzern | 55 0(7) 119 0(1) 10 0(0) 56 0(4) 28 0(0) 14 0(0) |
Maajoukkue
| 2007–2008 2008 2009–2010 2010–2015 |  Saksa U-19  Saksa U-20  Saksa U-21  Saksa | 02 0(0) 03 0(0) 08 0(2) 031 0(1) |
 Seurajoukkueuran tilastot kattavat vain kansalliset sarjat, päivitetty 29. elokuuta 2022.  Maajoukkueuran tilastot päivitetty 28. kesäkuuta 2018.
Holger Badstuber (s. 13. maaliskuuta 1989 Memmingen, Baijeri, Saksa) on saksalainen jalkapalloilija, joka pelasi kotimaassaan pitkään Bayern Münchenissä sekä sen jälkeen Schalke 04:ssä lainalla ja VfB Stuttgartissa. Vuonna 2021 hän pelasi vielä sveitsiläisessä FC Luzernissa. Hän on pelipaikaltaan puolustaja.
Badstuber on pelannut Saksan nuorten maajoukkueissa ja sen jälkeen 31 ottelua miesten maajoukkueessa vuosina 2010–2015. MM-kilpailuissa 2010, joissa Saksa saavutti pronssia, hän pelasi avauskokoonpanossa kaksi ensimmäistä ottelua mutta jäi sen jälkeen ilman peliaikaa. EM-kilpailuissa 2012, joissa Saksa ylsi välieriin, Badstuber pelasi täydet minuutit joukkueensa kaikissa viidessä ottelussa.
Hämeenkyrön näytelmäseura

Hämeenkyrön näytelmäseura on hämeenkyröläinen harrastajateatteriseura. Seura perustettiin 19.10.1982 tuomaan teatterin riemua Hämeenkyröön. Seura järjestää vuosittain talviteatteria ja joka toinen kesä kesäteatteria Hämeenkyrön Myllykolussa.
Vuoden 2008 kesän tuotantona oli F. E. Sillanpään romaaniin pohjautuva näytelmä Elokuu, ohjaajana Tom Söderström
Italiankielinen musiikkitermistö

Crescendo
Tällä sivulla on selitetty italiankielisiä musiikin termejä. Italiankielisiä termejä on paljon, luonnollisista syistä – renessanssin ja barokin aikakausilla, jolloin monia näistä käsitteistä käytettiin ensimmäistä kertaa, moni tärkeä säveltäjä oli italialainen.
Laajempi luettelo musiikkitermeistä aakkosjärjestyksessä on artikkelissa luettelo musiikkitermeistä.
Musiikin muodot

| italiankielinen termi | suora käännös | määritelmä |
| --- | --- | --- |
| A cappella | kappelityyliin | ilman säestystä laulettu |
| Aria | ilma | Laulu, varsinkin oopperassa |
| Arietta | pieni ilma | lyhyt ja/tai kevyt aaria |
| Ballabile | tanssittava | (laulu) joka on tarkoitettu tanssittavaksi |
| Battaglia | taistelu | taisteluun viittaava kappale |
| Bergamasca | Bergamosta | talonpoikaistanssi Bergamosta |
| Burletta | pieni vitsi | kevyt koominen ooppera tai farssi |
| Cadenza | kaatuminen | kadenssi, soolosoittimen koristeellinen säestyksetön soolo, mahdollisesti improvisoitu |
| Capriccio | päähänpisto, oikku | kapriisi, eläväinen musiikkikappale |
| Coda | häntä | kappaleen lopussa oleva jakso |
| Concerto | konsertti tai konsertto | teos sooloinstrumentille ja orkesterille |
| Concertino | pieni konsertto | lyhyt konsertto; sooloinstrumentin osuus konsertossa |
| Concerto grosso | iso konsertto | konserton barokkimuoto, mukana useampi sooloinstrumentti |
| Intermezzo | intervalli, väli | lyhyt, yhdistävä soitinosuus pidemmässä teoksessa |
| Libretto | pieni kirja | oopperan tai musikaalin teksti; kyseisen tekstin sisältävä kirjanen |
| Opera | teos | ooppera, pidempi musiikillinen draamateos |
| Opera buffa | humoristinen teos | koominen ooppera |
| Opera seria | vakava teos | vakava ooppera |
| Sonata | soitettu | sonaattimuotoinen sävellys yhdelle tai kahdelle instrumentille |
Soittimet

| italiankielinen termi | suora käännös | määritelmä |
| --- | --- | --- |
| Campane | kellot | (putki)kellot |
| Clarinetto | pieni clarino | klarinetti (puupuhallin) |
| Clarino | trumpetti | trumpetin nimitys barokkiaikana |
| Cornetto | pieni torvi t. sarvi | 1. vanha puupuhallin 2. trumpettia muistuttava vaskipuhallin |
| Corno | torvi, käyrätorvi | vaskipuhallin |
| Corno inglese | englannintorvi | oboen sukuinen mutta isompi puupuhallin |
| Fagotto | fagotti (alun perin risukimppu) | puupuhallin |
| Flauto | huilu | puupuhallin |
| Flauto traverso | poikkihuilu | sama kuin tavallinen huilu, käytettiin barokkiaikana erotukseksi nokkahuilusta |
| Flauto dolce | nokkahuilu | puupuhallin |
| Flauto piccolo | pieni huilu | pikkolohuilu, pieni puupuhallin |
| Oboe | oboe | puupuhallin |
| Orchestra | orkesteri, alun perin kr. orkesthai "tanssi" | vaihtelevankokoinen, useita instrumentteja yhdistelevä musiikkiyhtye |
| Piano(forte) | hiljaa-kovaa | piano, yleinen kosketinsoitin |
| Tromba | trumpetti | vaskipuhallin |
| Trombone | pasuuna | vaskipuhallin |
| Tuba | tuuba | suuri vaskipuhallin |
| Timpani | (täry-, rumpu-) kalvot | patarummut |
| Viola | viola, alkup. lat. vitulari "olla iloinen" | alttoviulu, keskikokoinen jousisoitin |
| Viola da braccio | käsiviola | viulun ja alttoviulun nimitys barokkiaikana erotukseksi gambasta |
| Viola da gamba | jalkaviola | jalkojen välissä pideltävä, vanhassa musiikissa yleinen jousisoitin |
| Violino | pieni viola | viulu, jousisoitin |
| Violoncello | pieni violone (violone tarkoittaa "suuri viola") | sello, suurehko jousisoitin |
Ääni

| italiankielinen termi | suora käännös | määritelmä |
| --- | --- | --- |
| Soprano | korkeampi | Sopraano, korkea naisääni |
| Mezzo-soprano | keski-sopraano | Mezzosopraano, keskikorkea naisääni |
| Alto | korkea | Altto, matala naisääni |
| Contralto | korkeaa vastaan | Kontra-altto, hyvin matala naisääni |
| Tenore | korkea | Tenori, korkea miesääni. |
| Baritono |   | Baritoni, keskikorkea miesääni. |
| Basso | matala | Matala ääni; basso, matala miesääni. |
| Basso profondo | syvä ja matala | Hyvin matala basso |
| Castrato | Kuohittu | Kastraatti, mieslaulaja, jonka sukupuolinen kehitys ja samalla äänenmurros oli keskeytetty kastraatiolla ja joka pystyi siten laulamaan sopraanoa. |
Tempo

| italiankielinen termi | suora käännös | määritelmä |
| --- | --- | --- |
| Tempo | aika | Musiikkikappaleen nopeus |
| Largo | leveä | Hitaasti, vakavasti, leveästi |
| Larghetto | leveähkö | Ei niin hitaasti ja leveästi kuin largo |
| Lento | hitaasti | Hitaasti |
| Adagio | ad agio, mukavasti | Hidas, mutta ei niin hidas kuin largo |
| Adagietto | pieni adagio | Nopeampi kuin adagio; lyhyt adagio-sävellys |
| Andante | tavallinen, käyden | Kohtalaisen hidas, kävelytempo |
| Comodo | mukava | Kohtalaisen nopeasti |
| Moderato | kohtalainen | Kohtalaisen nopeasti |
| Allegretto | hiukan iloinen | Hiukan allegroa hitaampi |
| Allegro | iloinen | Nopeasti |
| Presto | ripeästi | Hyvin nopeasti |
| Prestissimo | hyvin ripeästi | Erittäin nopeasti |
| Accelerando | nopeutuen | Nopeutuen |
| Affrettando | tulla kiireiseksi | Nopeutuen |
| Accompagnato | säestetty | Säestyksen täytyy seurata laulajaa, joka voi nopeuttaa tai hidastaa halutessaan |
| Ritardando | hidastaa | Hidastuen |
Äänen dynamiikka ja voimakkuus

| italiankielinen termi | suora käännös | määritelmä |
| --- | --- | --- |
| Calando | hiljentyen | Pehmeten |
| Crescendo | kasvaen | Voimistuen |
| Decrescendo | kutistuen | Hiljentyen |
| Diminuendo | asettuen | Hiljentyen, laantuen |
| Fortissimo (ff) | todella voimakas | Todella voimakkaasti |
| Forte (f) | voimakas | Voimakkaasti |
| Mezzo forte (mf) | puolivoimakkaasti | Melko voimakkaasti |
| Mezzo piano (mp) | puolihiljaisesti | Melko hiljaa |
| Piano (p) | lempeä | Hiljaa |
| Pianissimo (pp) | todella hiljaa | Todella hiljaa |
Musiikin luonne

| italiankielinen termi | suora käännös | määritelmä |
| --- | --- | --- |
| Affettuoso | tunteikkaasti | Hellästi |
| Con brio | iloisesti | Pontevasti, iloisesti |
| Cantabile | laulukelpoinen | Laulavasti, laulamista mukaillen |
| Vivace | elävästi | Elävästi, kevyemmin, ei raskaasti |
| Maestoso | kuninkaallinen | Ylväästi |
| Dolce | makea | Suloisesti, hellästi |
| Agitato | kiihtyneesti | Innokkaasti ja hyvin nopeasti |
| Animato | liikkuvasti | Liikkuvasti |
| Bruscamente | äkkiä | Yllättäen |
| Con amore | rakkaudella | Rakastavasti |
| Con fuoco | tulisesti | Tulisesti, kiihkeästi |
| Languido | haikeasti | Haikeasti |
Yleiskäyttöisiä ilmauksia

| italiankielinen termi | suora käännös | määritelmä |
| --- | --- | --- |
| Molto | erittäin | Käytetään muiden termien yhteydessä, kuten "molto allegro" |
| Assai | hyvin | Käytetään muiden termien yhteydessä, kuten "allegro assai" |
| Poco | vähän | Käytetään muiden termien yhteydessä, kuten "poco diminuendo" |
| Poco a poco | vähitellen | Käytetään muiden termien yhteydessä, kuten "poco a poco diminuendo" |
| ma non troppo | mutta ei liikaa | Mutta ei liikaa (allegro ma non troppo) |
Musiikin suunta

| italiankielinen termi | suora käännös | määritelmä |
| --- | --- | --- |
| Attacca | hyökkäys | Jatketaan seuraavaan osioon ilman taukoa |
| Cambiare | muutos | Mikä tahansa muutos, kuten esimerkiksi soittimen vaihdos |